कुरुक्षेत्र. कुरुक्षेत्र जंक्शन के निकट रेलवे ओवर ब्रिज के नीचे गुरुवार सुबह करीब 11 बजे एक युवक की मालगाड़ी की चपेट में आने से मौत हो गई, लेकिन इस घटना के बाद रेलवे और जीआरपी की लापरवाही सामने आई। एक घंटा शव रेलवे ट्रैक पर ही पड़ा रहा। शव के ऊपर से यात्री गाड़ी भी निकली...
सुरक्षा व सहयोग का नारा देने वाली पुलिस ने भी शव को समय रहते नहीं उठाया और न ही रेलवे अधिकारियों ने किसी तरह की गंभीरता दिखाई। खास बात यह रही कि इस घटना के बाद उक्त शव के ऊपर से ही यात्री गाड़ी भी निकली। इसके बाद कहीं जाकर पुलिस ने कार्रवाई की। मृतक की शिनाख्त हालांकि अभी नहीं हो पाई। उसके पास आधार कार्ड मिला। जिसमें उसका नाम शिवकुमार व पता उन्नाव यूपी लिखा है। जांच अधिकारी अमर सिंह का कहना है कि पुलिस नियमानुसार ही कार्रवाई कर रही थी। जैसे ही सूचना मिली पुलिस मौके पर पहुंची। इसी बीच यात्री ट्रेन आ गई। जिसे रोकना संभव नहीं था। ऐसे में ट्रेन ऊपर से ही गुजर गई। इस संबंध में स्टेशन अधिकारियों को सूचित किया गया था। रेलवे ही ट्रेन को रुकवा सकता था। जीआरपी इस तरह ट्रेन नहीं रुकवा सकती। वहीं जीआरपी एसएचओ बलबीर कुमार ने बताया कि उन्हें सूचना मिली थी कि एक व्यक्ति का शव ट्रैक पर पड़ा हुआ है।
hin_Deva hin_Deva